open-index/open-wikipedia-markdown huggingface dataset:
Sung Yu-chi

**Sung Yu-chi** (, s. 16. tammikuuta 1982 Shulinin alue, Taiwan) on taiwanilainen taekwondon olympiamitalisti ja maailmanmestari.

Sung voitti maailmanmestaruuden 72&nbsp;kg:n painoluokassa Pekingissä 2007. Loppuottelussa hän voitti afganistanilaisen Nesar Ahmad Bahaven pistein 5−0. Pekingin olympialaisissa 2008 hän saavutti 68-kiloisissa pronssia. Hävittyään välierässä Etelä-Korean Son Tae-Jinille pistein 2−3 hän kukisti pronssiottelussa saksalaisen Daniel Manzin 4−3. 

Sung saavutti Aasian kisoissa 2002 hopeaa 67&nbsp;kg:n sarjassa. Aasian-mestaruuskilpailuissa hän saavutti samassa painoluokassa hopeaa 2002 ja pronssia 2004.

Sung voitti taekwondon junioreiden maailmanmestaruuden 63-kiloisissa 1998. Hän voitti opiskelijoiden maailmanmestaruuden 67-kiloisissa 2002.

## Lähteet
The Cenotaph

**The Cenotaph** on Lontoon Whitehall-kadulla sijaitseva muistomerkki ensimmäisessä maailmansodassa kaatuneille brittiläisille sotilaille. Se on Britanniassa sodissa kuolleisiin liittyvien kansallisten muistoseremonioiden keskipiste. Nimi *Cenotaph* tarkoittaa kenotafia eli muistopaikaksi tarkoitettua tyhjää hautaa.

The Cenotaphin on suunnitellut arkkitehti Edwin Lutyens. Se on Portlandin kalkkikiveä ja korkeudeltaan kymmenen metriä, ja sen yläosa muistuttaa muodoltaan sarkofagia. Muistomerkissä lukee pelkästään *The Glorious Dead* (”kunniakkaat kuolleet”), missä yhdistyy kuolleiden sureminen ja voiton ylistys. Ympärillä ovat Whitehallin hallintokorttelit. The Cenotaphin pelkistetty ja hillitty uusklassinen tyyli muodostui aikanaan esikuvaksi muillekin brittiläisille sotamuistomerkeille. Rakennelman ainoat koristeet ovat molempiin päätyihin veistetyt kiviset seppeleet. Lisäksi sen kummallakin sivulla on aina kolme erilaista Yhdistyneen kuningaskunnan lippua, yksi tavallinen ja kaksi erikoislippua. Muut liput edustavat Britannian armeijaa, kuninkaallisia merivoimia, kuninkaallisia ilmavoimia ja kauppalaivastoa.

## Historia
David Lloyd Georgen hallitus tilasi kenotafin Lutyensilta alkuaan väliaikaiseksi rakennelmaksi heinäkuussa 1919 pidettyä rauhan ja maailmansodassa kaatuneiden muistojuhlaa varten. Ensimmäinen versio rakennettiin puusta ja laastista, mutta saavuttamansa suosion vuoksi se päätettiin korvata pysyvällä kivisellä versiolla, jonka kuningas Yrjö V paljasti maailmansodan päättymisen kaksivuotispäivänä 11. marraskuuta 1920. Paljastusseremonian yhteydessä Ranskasta tuodun brittisotilaan ruumis saatettiin kulkueessa läheiseen Westminster Abbeyyn ja laskettiin siellä tuntemattoman sotilaan hautaan, joka oli lajissaan historian ensimmäinen.

Vuodesta 1921 alkaen The Cenotaphin luona on järjestetty joka vuoden marraskuussa Remembrance Sunday -muistosunnuntaina (marraskuun 11. päivän jälkeisenä sunnuntaina) *National Service of Remembrance* -niminen kansallinen muistojuhla. 

Muistomerkki on suojeltu vuonna 1970.

## Lähteet

## Aiheesta muualla
Chen Shih-hsin

**Chen Shih-hsin** (, s. 16. marraskuuta 1978) on taiwanilainen taekwondoin. Hän on kotimaansa ensimmäinen olympiavoittaja.

Chen voitti olympiakultaa 49&nbsp;kg:n painoluokassa Ateenassa 2004. Loppuottelussa hän kukisti kuubalaisen Yanelis Labradan pistein 5−4. Hän voitti Aasian kisoissa 2002 kultaa 47&nbsp;kg:n sarjassa kukistettuaan loppuottelussa Vietnamin Thi Huyen Dieu Nguyenin pistein 4−1..

## Lähteet
Australia House

**Australia House** voi tarkoittaa seuraavia:

* Australia House, Australian Lontoon-suurlähetystö Yhdistyneessä kuningaskunnassa
* Australia House, Australian Ottawan-suurlähetystö Kanadassa
Australia House (Lontoo)

**Australia House** on Strand-kadun varrella Lontoossa Yhdistyneessä kuningaskunnassa sijaitseva Grade II -luokkaan kuuluva rakennus, jossa sijaitsee Australian Lontoon-suurlähetystö. Suurlähetystö on pisimpään samoissa tiloissa pysynyt yhtäjaksoisesti käytössä ollut suurlähetystö Yhdistyneessä kuningaskunnassa. Se oli myös ensimmäinen Australian perustama suurlähetystö.

Australian hallitus osti Australia Housen paikalla olleen joutomaa-alueen 379&nbsp;756 punnan hintaan vuonna 1912. Rakennuksen suunnittelijaksi valittiin skotlantilainen arkkitehti Alexander Marshall Mackenzie. Kuningas Yrjö V laski Australia Housen kulmakiven 24. heinäkuuta 1913. Rakennustyöt hidastuivat ensimmäisen maailmansodan vuoksi. Rakennus valmistui kokonaisuudessaan vasta vuonna 1918, joskin siellä oli alettu työskennellä jo vuonna 1916. Yrjö V avasi Australia Housen virallisesti 3. elokuuta 1918.

Maanalainen Fleet-joki ylläpitää Australia Housen alla lähdettä, jonka edelleen juomakelpoista vettä on keskiajalla pidetty pyhänä.

Australia Housea on käytetty usean elokuvan kuvauspaikkana. Elokuvassa *[[Harry Potter ja viisasten kivi]]* Australia House esittää velhopankki Irvetaa.

## Lähteet

## Aiheesta muualla
Imperial Monumental Halls and Tower

**Imperial Monumental Halls and Tower** oli vuonna 1904 esitetty suunnitelma Lontoon Westminsteriin rakennettavasta uusgoottilaisesta rakennuskompleksista. Ehdotuksen takana olivat arkkitehdit John Pollard Seddon ja Edward Beckitt Lamb. Ehdotettua rakennusprojektia ei koskaan kuitenkaan edes aloitettu.

Seddon ja Lamb pohjasivat suunnitelmassaan aiemmin 1800-luvun jälkimmäisellä puoliskolla Westminster Abbeytä koskeviin suunnitelmiin. Vanha katedraali alkoi olla täynnä eri merkkihenkilöiden hautamuistomerkkejä, minkä muun muassa William Morris näki rakennuksen arvoa alentavaksi. Vuonna 1863 arkkitehti George Gilbert Scott oli ehdottanut, että Abingdon Streetin kaikki talot purettaisiin ja kadulle rakennettaisiin kaksinkertainen pylväskäytävä, jonne Westminster Abbeyn muistomerkit voitaisiin sijoittaa. Samankaltaisia suunnitelmia oli myöhemmin myös John Loughborough Pearsonilla ja James Fergussonilla.

Seddonin ja Lambin suunnittelemaan rakennuskompleksiin kuului valtava mausoleumi, jonne olisi voitu siirtää osa Westminster Abbeyn hautamuistomerkeistä lukuun ottamatta tiettyjä historiallisesti merkittäviä henkilöitä, kuten Edvard Tunnustaja ja Geoffrey Chaucer. Rakennuskompleksiin oltaisiin sen tilavuuden vuoksi voitu sijoittaa myös tulevaisuudessa menehtyvien merkkihenkilöiden muistomerkkejä sekä imperiumin voitonmerkkejä. Suunnitelmaan sisältyi myös yli 400 jalkaa (noin 122 metriä) korkea torni, jonka lattiapinta-ala olisi ollut suurempi kuin Westminster Abbeyssä ja joka olisi jättänyt varjoonsa Westminsterin palatsin Victoria Towerin.

## Lähteet
* 
*
### Viitteet

## Aiheesta muualla

*
Chu Mu-yen

**Chu Mu-yen** (, s. 14. maaliskuuta 1982) on taiwanilainen taekwondon olympiavoittaja.

Chu voitti Ateenan olympialaisissa 2004 kultaa 58&nbsp;kg:n painoluokassa kukistettuaan loppuottelussa meksikolaisen Oscar Salazarin pistein 5−1. Pekingissä 2008 hän sai samassa sarjassa pronssia voitettuaan pronssiottelussa Thaimaan Chutchawal Khawlaorin 4−2.

Cho voitti 58-kiloisten maailmanmestaruuden Garmisch-Partenkirchenissä 2003 kukistettuaan loppuottelussa iranilaisen Behzad Khodadad Kanjobehin pistein 13−11. Hän sai 54&nbsp;kg:n sarjassa MM-hopeaa Jejussa 2001 hävittyään loppuottelussa Etelä-Korean Choi Yeon-Holle pistein 2−6. Pekingin MM-kilpailuissa 2007 hän karsiutui 58-kiloisten puolivälierissä.

Cho on saavuttanut Aasian kisoissa hopeaa 54&nbsp;kg:n painoluokassa 2002 ja pronssia 58-kiloisissa 2006. Aasian-mestaruuskilpailuissa hän on saanut 58&nbsp;kg:n sarjassa kultaa 2008 ja pronssia 2006.

Cho saavutti junioreiden MM-kilpailuissa hopeaa 48-kiloisissa 1998. Hän voitti universiadeissa 2003 kultaa 58&nbsp;kg:n painoluokassa. Opiskelijoiden MM-kilpailuissa hän sai hopeaa 54-kiloisissa 2002 ja pronssia 58-kiloisissa 2004.

## Lähteet
Kristina Lindström

**Anna Kristina Lindström** (o.s. **Lindqvist**, s. 20. tammikuuta 1954, Helsinki) on suomalainen mikrobiologi ja Helsingin yliopiston kestävän kehityksen professori (5/2013–).

Lindström valmistui Helsingin yliopistosta maatalous- ja metsätieteiden tohtoriksi (mikrobiologia) vuonna 1985. Hänen englanninkielinen artikkeliväitöskirjansa (1985) oli otsikoitu *Ecological studies of symbiotic nitrogen fixation in temperate forage legumes*. Hän sai Helsingin yliopistossa mikrobiologian dosentin pätevyyden vuonna 1986. 

Hän on ollut Suomen Tiedeseuran jäsen vuodesta 2009. 

## Lähteet

## Aiheesta muualla
* Kristina Lindström. Hållbar utveckling/Helsingfors universitet  (youtube.com)
Ragnar Relander

**Ragnar Olavi Kristian Relander** (10. elokuuta 1910 Helsingin mlk – 26. elokuuta 1970) oli suomalainen kuvataiteilija. Hänen vanhempansa olivat presidentti L. K. Relander ja Signe Relander.

Relander kirjoitti ylioppilaaksi Helsingin suomalaisesta yksityislyseosta 1930, ja opiskeli Suomen Taideyhdistyksen piirustuskoulussa 1931–1934 sekä Pariisin Académie de la Grande Chaumière´ssa 1937–1938. Hänen ensimmäinen näyttelynsä oli Helsingissä vuonna 1931. Relander on suunnitellut muun muassa vuoden 1962 säästöpankkirahan, jonka toisella puolella on hänen isänsä presidentti Relanderin kuva.

## Lähteet
Monte Veronese

**Monte Veronese** on italialainen lehmänmaitojuusto. 

Monte Veronese-juustoa valmistetaan alueilla Veronasta pohjoiseen ja Gardajärvestä etelään. Alueella on vain vähän asutusta ja hyvät laidunalueet. Juuston valmistus alkoi, kun tuolloinen Veronan piispa Bartolomeo della Scala toi vuonna 1287 laidunalueiden hyödyntämiseksi kimbrejä Asiagosta. EU:n suojatun alkuperäisnimityksen juusto sai vuonna 1996. Se ei ole kuitenkaan tullut erityisen tunnetuksi tuotantoalueensa ulkopuolella.

Suojatun alkuperäisnimitys kattaa juuston kaksi eri versiota. Toinen raakamaidosta valmistettava muoto tarjoillaan nuorempana ja pitempään kypsytettävä *d’allevo* valmistetaan kevytmaidosta. Nuorempi juusto on rakenteeltaan pehmeää ja maultaan makeaa. Pitempään kypsyvää juustoa kypsytetään kuudesta kuukaudesta kahteen vuoteenn ja se saa kiinteämmän rakenteen ja voimakkaamman maun. Juuston kuoreen merkitään sen nimi *Monte Veronese* ja juuston valmistaneen tilan nimi. Nuoremman juuston etiketti on vihreä ja kypsytetymmän sininen.

## Lähteet

## Aiheesta muualla
*Consorzio per la tutela del formaggio Monte Veronese D.O.P.
Ruth Dreifuss

**Ruth Dreifuss** (s. 9. tammikuuta 1940 Sankt Gallen, Sveitsi) on sveitsiläinen poliitikko, joka edustaa Sveitsin sosiaalidemokraattista puoluetta. Hän oli vuosina 1993–2002 Sveitsin liittoneuvostossa, jossa hän oli historian toinen nainen. Vuonna 1999 hänet valittiin ensimmäisenä naisena Sveitsin valaliiton presidentiksi. Hän toimi tehtävässä vuoden, kuten Sveitsin liittopresidentti yleensä.

## Elämänvaiheet
Dreifuss syntyi juutalaisperheeseen. Hänen isänsä Sigi Dreifuss oli kauppias. Perhe muutti vuonna 1945 Geneveen. Vuosina 1961–1964 hän oli *[[Cooperative]]*-lehden toimittaja. Dreifuss liittyi Sveitsin sosiaalidemokraattiseen puolueeseen vuonna 1964. Hän suoritti vuonna 1971 Geneven yliopistossa taloustieteen tutkinnon. Hän toimi Sveitsin ulkoministeriön palveluksessa vuosina 1972–1981. Vuonna 1993 Dreifuss valittiin Sveitsin liittoneuvostoon kolmannella kierroksella 144 äänellä 190 annetusta äänestä. Hän toimi Sveitsin varaliittopresidenttinä vuoden 1998, ennen valintaa presidentiksi. Dreifuss on ollut vuodesta 1999 Council of Women World Leadersin jäsen. Hän on Jerusalemin, Haifan ja Fribourgin yliopistojen kunniatohtori. Vuonna 2013 hän sekä kaksi muuta entistä presidenttiä vaativat huumeiden käytön laillistamista.

## Lähteet
Leningradin piirityksen päiväkirja

**Leningradin piirityksen päiväkirja** (*Zapiski blokadnogo čeloveka*) on venäjänjuutalaisen kirjailijan ja kriitikon Lidia Ginzburgin muistiinpanoihin perustuva teos kahden ja puolen vuoden mittaisen Leningradin piirityksen ajalta. Teos perustuu Ginzburgin päiväkirjamerkintöihin piirityksen ajan kokemuksista.

Suomennos ilmestyi syyskuussa 2011, jolloin piirityksen alkamisesta oli kulunut 70 vuotta.

Vallanpitäjien hampaissa ollut Ginzburg sai kirjallisuuskritiikkiä käsittelevät pääteoksensa julkaistuksi 1960–1970-luvulla, mutta päiväkirjasta muokatun tekstin kokonaisuudessaan vasta 1984, joskin osittain se oli julkaistu 1962. Täydellinen alkukielinen laitos muistiinpanoista ilmestyi 2010 ja sai runsaasti huomiota.

Nimestä huolimatta kysymyksessä ei ole päivittäisiä muistiinpanoja sisältävä päiväkirja, ja päähenkilökin on kuvitteellinen henkilö N. Pikemminkin teos on kokoelma muistiinpanoja satunnaisista tapahtumista ja Ginzburgin omia pohdintoja.

Teos jakautuu kolmeen eri mittaiseen osaan, jotka on nimetty ”Ensimmäinen osa”, ”Toinen osa” ja ”Leningradin piirityksen päiväkirjan tiimoilta”. Niiden jälkeen on teoksen suomentajan Kirsti Eran jälkisanat.

## Arviot
Pentti Stranius toteaa ''Keskisuomalaisessa'', että monet ajan kokeneiden päiväkirjat olivat neuvostoaikana liian kauheita julkaistaviksi. Stranius sanoo teoksesta, että se ”on poikkeuksellisen koskettava ja iholle tunkeva ’epätieteellinen analyysi’ ihmisen oudoista tunnoista, kun häntä vaivaa jatkuva nälkä, kylmä ja pelko”. Kustantajaa Stranius kiittää kulttuuriteosta, ja suomentaja Kirsti Eran työ saa kiitosta hienoviritteisestä tulkinnasta Ginzburgin välillä eriskummallisesta kirjoitustyylistä ja ajatuskuvioista.

## Lähteet

## Aiheesta muualla
* Elias Krohn, Piiritetyssä Leningradissa pahinta oli nälkä Kansan Uutiset 17.9.2011
Tietokirjallisuuden edistämispalkinto

**Tietokirjallisuuden edistämispalkinto** myönnetään henkilölle, joka on edistänyt ansiokkaasti tietokirjallisuuden ja tietokirjailijoiden asemaa. Edistämispalkinto on myönnetty viidesti, vuosina 2010, 2015 ja 2017, 2019 ja 2023. Palkinnon suuruus on 6 000 euroa, ja se rahoitetaan Kopioston keräämillä tekijänoikeuskorvauksilla. Palkinnon jakaa Suomen tietokirjailijat ry.

## Tietokirjallisuuden edistämispalkinnon saajat
***2010: **Kari Vaijärvi
***2015**: Jaana Airaksinen
***2017**: Heikki Haapavaara
***2019**: Veli-Pekka Leppänen 
***2023**: Hannu Paloviita

## Lähteet

## Aiheesta muualla
* Tietokirjallisuuden edistämispalkinto
Hans Berger

**Hans Berger** (21. toukokuuta 1873 Neuses – 1. kesäkuuta 1941 Jena) oli saksalainen psykiatri. Berger valmistui lääketieteen tohtoriksi vuonna 1897 Jenan yliopistosta. Hän kehitti vuonna 1924 myös aivosähkökäyrä EEG:n (julkaisu vuonna 1929).

## Lähteet
Guinea-Bissaun itsenäisyyssota

**Guinea-Bissaun itsenäisyyssota** oli aseellinen konflikti Portugalin Guineassa vuosien 1963 ja 1974 välillä. Sodassa taistelivat Portugali ja Guinean ja Kap Verden afrikkalainen itsenäisyyspuolue, joka oli Kuuban ja Neuvostoliiton tukema aseellinen itsenäisyysliike. Sota loppui kun Portugali hyväksyi Guinea-Bissaun itsenäisyyden vuonna 1974. Kap Verde itsenäistyi vuotta myöhemmin.

## Katso myös
*Portugalin siirtomaasodat
Timo Vikkula

**Timo Antero Vikkula** on suomalainen muusikko. Hän soitti Kauko Röyhkän yhtyeessä vuosina 1990–2007 ja Shadowplayssa 1980-luvun lopulla. Vikkulan muita yhtyeitä ovat mm. Them Bird Things, Bibi Hanuk ja Moonage Daydream. Koulutukseltaan hän on arkkitehti.Vikkula on ollut myös mukana tuottamassa joitain Röyhkän albumeita. Vikkula soittaa pääasiassa kitaraa, mutta myös kosketinsoittimia ja bassoa. Toimittaja Suonna Kononen kuvailee Vikkulan soittoa Röyhkän albumeilla Karjalaisen levyarvostelussa vuonna 2012 seuraavasti: 

Vikkulan Röyhkän levylle Tyttöjen ystävä säveltämä kappale *Kevät* nousi ilmestyessään pieneksi hitiksi. Vikkula oli tarjonnut kappaleen riffiä jo Shadowplaylle, mutta yhtye ei ollut sitä käyttänyt.

## Julkaisuja
* Röyhkä, Kauko & Vikkula, Timo: *Nuottikirja*. Helsinki: Like, 2004.  

## Lähteet

## Aiheesta muualla
*
*
Ketjukolari

**Ketjukolari** on onnettomuus, jossa useat autot kolaroivat tai törmäävät peräkkäin. Ketjukolari voi sattua lähes missä tahansa, missä kyseessä on enemmän, kuin kaksi autoa. 

Ketjukolarit tapahtuvat useimmiten talvella, mutta niitä voi sattua myös kesällä. Selvää syytä ketjukolareille ei ole tiedossa.

## Lähteet
Mia Mottley

**Mia Amor Mottley** (s. 1. lokakuuta 1965 Barbados) on barbadoslainen poliitikko ja maansa nykyinen pääministeri. Hän on asunut vuodesta 2018 Ilaro Courtissa. Mottley on ollut Barbadoksen parlamentin jäsenenä vuodesta 1994 lähtien. Mottley valittiin vuonna 2018 Barbadosin pääministeriksi ensimmäisenä naisena historiassa.

Barbadoksen parlamenttivaaleissa toukokuussa 2018 Mia Mottleyn johtama Barbadoksen työväenpuolue (BLP) sai maan historian suurimman vaalivoiton ja kaikki parlamentin 30 paikkaa. Taustalla oli äänestäjien tyytymättömyys maan taloudelliseen tilanteeseen. Mia Mottley nousi maan ensimmäiseksi naispääministeriksi edellisen pääministerin, maan toista valtapuoluetta Demokraattista työväenpuoluetta (DLP) edustaneen Freundel Stuartin tilalle.

BBC valitsi Mottleyn vuonna 2022 sadan vaikutusvaltaisen ja innostavan naisen listalle 100 Women.

## Lähteet
Motufetau

**Motufetau** on pieni asumaton saari Nukufetaun atollilla Tuvalussa. Se sijaitsee Nukufetaun itäosissa.

## Lähteet
Dexistes rikuzenius

***Dexistes rikuzenius*** on oikeasilmäkampeloiden (Pleuronectidae) heimoon kuuluva kampelalaji. Se on sukunsa ***Dexistes*** ainoa tunnettu laji.

## Elinympäristö
Se on elintavoiltaan pohjakala ja elää 42–200 metrin syvyydessä. *D. rikuzenius* on merikala, kuten kampelat monesti ovat. Laji voi kasvaa parhaimmillaan 22 senttimetrin mittoihin.

## Lähteet
Sinikorennot

**Sinikorennot** (*Orthetrum*) on varsinaisten sudenkorentojen (Libellulidae) heimoon kuuluva sudenkorentosuku, joka käsittää 61 lajia. Suomessa esiintyvistä lajeista sukuun kuuluvat merisinikorento (*Orthetrum cancellatum*) ja hoikkasinikorento (*Orthetrum coerulescens*).

## Lajit

* *[[Orthetrum abbotti]]* (Calvert, 1892)
* *[[Orthetrum africanum]]* (Selys, 1887)
* *[[Orthetrum albistylum]]* (Selys, 1848)
* *[[Orthetrum anceps]]* (Schneider, 1845)
* *[[Orthetrum angustiventre]]* (Rambur, 1842)
* *[[Orthetrum austeni]]* (Kirby, 1900)
* *[[Orthetrum austrosundanum]]* (Lieftinck, 1953)
* *[[Orthetrum azureum]]* (Rambur, 1842)
* *[[Orthetrum balteatum]]* (Lieftinck, 1933)
* *[[Orthetrum borneense]]* (Kimmins, 1936)
* *[[Orthetrum boumiera]]* (Watson & Arthington, 1978)
* *[[Orthetrum brachiale]]* (Palisot de Beauvois, 1805)
* *[[Orthetrum brunneum]]* (Fonscolombe, 1837)
* *[[Orthetrum caffrum]]* (Burmeister, 1839)
* *[[Orthetrum caledonicum]]* (Brauer, 1865)
* *[[Orthetrum cancellatum]]* (Linnaeus, 1758) – Merisinikorento
* *[[Orthetrum capense]]* (Calvert, 1893)
* *[[Orthetrum chrysis]]* (Selys, 1891)
* *[[Orthetrum chrysostigma]]* (Burmeister, 1839)
* *[[Orthetrum coerulescens]]* (Fabricius, 1798) – Hoikkasinikorento
* *[[Orthetrum glaucum]]* (Brauer, 1865)
* *[[Orthetrum guineense]]* (Ris, 1909)
* *[[Orthetrum guptai]]* (Baijal, 1955)
* *[[Orthetrum helena]]* (Buchholz, 1954)
* *[[Orthetrum hintzi]]* (Schmidt, 1951)
* *[[Orthetrum icteromelas]]* (Ris, 1910)
* *[[Orthetrum japonicum]]* (Uhler, 1858)
* *[[Orthetrum julia]]* (Kirby, 1900)
* *[[Orthetrum kollmannspergeri]]* (Buchholz, 1959)
* *[[Orthetrum kristenseni]]* (Ris, 1911)
* *[[Orthetrum latihami]]* (Pinhey, 1966)
* *[[Orthetrum lemur]]* (Ris, 1909)
* *[[Orthetrum lineostigma]]* (Selys, 1886)
* *[[Orthetrum luzonicum]]* (Brauer, 1868)
* *[[Orthetrum machadoi]]* (Longfield, 1955)
* *[[Orthetrum macrostigma]]* (Longfield, 1947)
* *[[Orthetrum malgassicum]]* (Pinhey, 1970
* *[[Orthetrum martensi]]* (Asahina, 1978)
* *[[Orthetrum melania]]* (Selys, 1883)
* *[[Orthetrum microstigma]]* (Ris, 1911)
* *[[Orthetrum migratum]]* (Lieftinck, 1951)
* *[[Orthetrum monardi]]* (Schmidt, 1951)
* *[[Orthetrum nitidinerve]]* (Selys, 1841)
* *[[Orthetrum poecilops]]* (Ris, 1916)
* *[[Orthetrum pruinosum]]* (Burmeister, 1839)
* *[[Orthetrum ransonneti]]* (Brauer, 1865)
* *[[Orthetrum robustum]]* (Balinsky, 1965)
* *[[Orthetrum rubens]]* (Barnard, 1937)
* *[[Orthetrum sabina]]* (Drury, 1770)
* *[[Orthetrum saegeri]]* (Pinhey, 1966)
* *[[Orthetrum sagitta]]* (Ris, 1915)
* *[[Orthetrum serapia]]* (Watson, 1984)
* *[[Orthetrum signiferum]]* (Lieftinck, 1926)
* *[[Orthetrum silvarum]]* (Lieftinck, 1934)
* *[[Orthetrum stemmale]]* (Burmeister, 1839)
* *[[Orthetrum taeniolatum]]* (Schneider, 1845)
* *[[Orthetrum testaceum]]* (Burmeister, 1839)
* *[[Orthetrum translatum]]* (Bartenev, 1929)
* *[[Orthetrum triangulare]]* (Selys, 1878)
* *[[Orthetrum trinacria]]* (Selys, 1841)
* *[[Orthetrum villosovittatum]]* (Brauer, 1868)

## Lähteet
Lorella Stefanelli

**Lorella Stefanelli** (s. 20. helmikuuta 1959 San Marino, San Marino) on sanmarinolainen poliitikko, joka kuuluu San Marinon kristillisdemokraattiseen puolueeseen. Hän toimi maansa kapteenivaltionhoitajana aikavälillä 1. lokakuuta 2015 – 1. huhtikuuta 2016 (virka oli jaettu Nicola Renzin kanssa). Stefanelli on suorittanut tutkinnon Bolognan yliopistossa.

## Lähteet
Anna-Maria Åström

**Anna-Maria Åström** (s. 15. syyskuuta 1951 Helsinki) on suomalainen filosofian tohtori, joka toimi Åbo Akademin pohjoismaisen kansatieteen professorina (1999–2015).

Åström kirjoitti ylioppilaaksi vuonna 1970 (Lärovärket för gossar och flickor i Helsingfors). Hän opiskeli Helsingin yliopistossa, josta valmistui valtiotieteiden kandidaatiksi 1975, filosofian lisensiaatiksi 1984 ja tohtoriksi 1994. Åbo Akademin suomalaisen ja vertailevan etnologian dosentti (1995–).  

Hän työskenteli Eduskunnan kirjastossa tilapäisenä kirjastotyöntekijänä (1975), ja Ammattikasvatushallituksessa tilapäisenä kääntäjänä (1976). Hän oli Helsingin kaupungin tilastokeskuksen aktuaari (1976–1979). Tämän jälkeen hän oli Svenska litteratursällskapet i Finlandin kansankulttuuriarkiston assistentti, arkistonhoitaja ja -johtaja (1979–1987). Hän oli Helsingin kaupungin historiakomission osa-aikainen tutkija (1995–1996), sitten Suomen Akatemian nuorempi (1987–1995) ja vanhempi tutkija (1995–1999). Åbo Akademin kansatieteen, erityisesti pohjoismaisen kansatieteen professorina hän toimi vuodesta 1999 eläkkeelle jäämiseensä saakka. 

Hän oli Laboratorium för folk och kulturin toimittaja (1989–2004).  Lisäksi hän on ollut useiden tieteellisten julkaisujen toimituskunnan jäsen: Ethnologia Fennica (1989–), Historisk tidskrift för Finland (1990–1998), Budkavlen (1999–) ja Ethnologia Scandinavica (2004–).  
 
Åströmin saamiin tunnustuksiin kuuluvat Svenska litteratursällskapet i Finlandin Mauritz Hallbergin palkinto (1994), Kuninkaallisen Gustav Adolfin akatemian ruotsalaisen kansankulttuurin palkinto (1994) ja Tiedonjulkistamisen valtionpalkinto (2002). Åström on ollut Suomen Tiedeseuran jäsen vuodesta 2002. 

Åströmin isä on professori Sven-Erik Åström.

## Julkaisutoiminta
Vuoteen 2007 mennessä Åströmin tuotantoon kuului noin 80 tieteellistä artikkelia tai muuta julkaisua. *[[Uppslagsverket Finland]]* mainitsee hänen julkaisseen noin 200 tieteellistä kirjoitusta. 

## Teoksia
* *Social struktur och livsföring i Kaskö under 1900–talet: Kaskö kontinuitet och förändring i en småstad* (1985)
* *Hemma bäst* (1990), toimite
* *Kring tiden* (1991), toimite
* *”Sockenboarne”: Herrgårdskultur i Savolax 1790–1850* (1993), väitöskirja 
* *Gränsfolkets barn* (2001)
* *Memories of my town* (2004), toimite
* *Stadens hjärta* (2012), toimite

## Lähteet
Einari Junttila -taidemuseo

**Einari Junttila -taidemuseo** toimii taiteilijan 1930-luvulla rakentamassa kodissa Kittilän kirkonkylällä. 

Syntyperäinen kittiläläinen taiteilija Einari Junttila (1901-1975) tunnetaan erityisesti Lapin luontoa kuvaavista akvarellimaalauksistaan. Vuonna 1991 avattu museo esittelee hänen taidettaan ja kotiympäristöään. Museon omistaa ja sitä ylläpitää Einari Junttilan tytär Terttu Junttila.

## Lähteet
Antennarius

***Antennarius*** on antennikrottien (Antennariidae) heimoon kuuluva kalasuku. Siihen kuuluvia lajeja elää Atlantilla, Tyynellämerellä ja Indopasifisella merialueella.

## Lajit
Sukuun kuuluu seuraavat 11 lajia:

* *[[Antennarius biocellatus]]* (Cuvier, 1817)
* *[[Antennarius commerson]]* (Lacépède, 1798)
* *[[Antennarius hispidus]]* (Bloch & J. G. Schneider, 1801)
* *[[Antennarius indicus]]* (L. P. Schultz, 1964)
* *[[Antennarius maculatus]]* (Desjardins, 1840) – Täpläantennikrotti
* *[[Antennarius multiocellatus]]* (Valenciennes, 1837) – Monisilmäkrotti
* *[[Antennarius pardalis]]* (Valenciennes, 1837)
* *[[Antennarius pauciradiatus]]* (L. P. Schultz, 1957)
* *[[Antennarius pictus]]* (G. Shaw, 1794)
* *[[Antennarius randalli]]* (G. R. Allen, 1970)
* *[[Antennarius striatus]]* (syn. *Antennarius scaber*, G. Shaw, 1794) – Antennikrotti

## Lähteet
Kittilän kotiseutumuseo

**Kittilän kotiseutumuseo** sijaitsee Ounasjoen rannalla Pakatissa, muutama kilometri Kittilän keskustasta. Museo on avoinna vain kesäisin.

Museo esittelee 1900-luvun alun kittiläläistä talonpoikaiselämää. Museoalueelle on siirretty eri puolilta Kittilää kahdeksan rakennusta, jotka muodostavat museon esittelemälle ajalle tyypillisen peräpohjolais-lappilaisen talonpoikaisajan pihapiirin. Päärakennus, 1860-luvulla rakennettu Vaaran-Mikkola talo sijaitsi alun perin Tepastossa. Muita rakennuksia ovat vilja-aitta, tavara-aitta, navetta, talli, hyysikkä (käymälä), makasiini ja savusauna. Lisäksi pihapiirissä on Pomokairasta siirretty niliaitta.    

Museon avattiin vuonna 1979 ja sen omistaa Kittilän kunta.

Kesällä 2023 museolla on mahdollista pelata paikallishistoriaan liittyvää pakohuonepeliä. Myös museon nettisivuilla on pelattavissa suomenkielinen pakopeli. 

## Lähteet
Baden-Powell House

**Baden-Powell House** eli **B-P House** on Kensingtonissa, Lontoossa sijaitseva The Scout Associationin omistama rakennus. Rakennus on nimetty partioliikkeen perustajan Robert Baden-Powellin mukaan.

Rakennus toimii kongressikeskuksena ja hotellina.

## Lähteet

## Aiheesta muualla
Anja Kervanto Nevanlinna

**Anja Elizabeth Kervanto Nevanlinna** (23. syyskuuta 1951 Helsinki – 4. elokuuta 2021 Helsinki) oli suomalainen arkkitehti, filosofian tohtori ja Helsingin yliopiston kaupunkihistorian ja -arkkitehtuurin dosentti. Hän kirjoitti useita teoksia muun muassa Helsingin paikallishistoriasta ja arkkitehtuurin historiasta. 

Kervanto Nevanlinna valmistui lisensiaatiksi Teknillisen korkeakoulun arkkitehtiosaston yhteiskuntasuunnittelun laitoksesta tutkimuksellaan *Arkkitehtuurifilosofisia kytkentöjä: Arkkitehtien käsityksiä ympäristön laadusta* (1982). Hänen englanninkielinen väitöskirjansa Helsingin yliopistoon (1996) oli otsikoitu *Interpreting Nairobi: The Cultural Study of Built Forms* (1996). Työn empiirisessä osassa tarkastellaan Kenian pääkaupunki Nairobin rakentamishistoriaa 1800-luvun lopulta 1980-luvulle eri kulttuuriryhmien kannalta.   

Kervanto Nevanlinna sai yhdessä työtovereittensa kanssa Tiedonjulkistamisen valtionpalkinnon vuonna 2006. Hän oli Suomen Tiedeseuran jäsen vuodesta 2012. 

Kervanto Nevanlinnan puoliso oli kirjailija ja arkkitehti Arne Nevanlinna (1925–2016).

## Teoksia
* 
* 
*  (Arne Nevanlinnan kanssa.)
* *Kadonneen kaupungin jäljillä: Teollisuusyhteiskunnan muutoksia Helsingin historiallisessa ytimessä*. Helsinki: Suomalaisen Kirjallisuuden Seura, 2002.
* *Suomen kulttuurihistoria 3: Oma maa ja maailma*. Tammi, Helsinki. 2003. (toimittanut Laura Kolben kanssa)
* *Näköaloja kadunkulmalta: Kaupunkihistorian kirjoituksia*. Helsinki: Suomalaisen Kirjallisuuden Seura, 2005.
* *Aikamatka Mannerheimintiellä*. Helsinki: Helsinki-seura, 2012. (Toimittanut Jaana af Hällströmin ja Sauli Seppälän kanssa.)
* *Helsingin historia vuodesta 1945. 4: Voimat jotka rakensivat Helsinkiä 1945–2010*. Helsinki: Helsingin kaupunki & Otava, 2012.
* *Meidän Helsinki: Kahdeksan ikkunaa kotikaupunkiin*. Helsinki: Helsinki-seura, 2012. (toimittanut Sauli Seppälän kanssa)
* *Senaatintori – Suomen sydämessä*. Helsinki: Siltala, 2012. (Laura Kolben kanssa)
* *Oulunkylä – Åggelby: Vanhan huvilakaupungin aikakerrostumat*. Helsinki: Oulunkylä-Seura ry, 2014. 

## Lähteet

## Aiheesta muualla
*Anja Eliza­beth Ker­van­to-Ne­van­lin­na. Helsingin yliopiston henkilöhaku.
*Ajantasan Torstaiseura: Rakennusperinnön säilyttäminen. Yle Areena  11.4.2013.
* Rossi, Leena:  Viljelyskylä – huvilayhdyskunta – esikaupunki – kaupunginosa. (*Oulunkylä – Åggelby* -teoksen arvostelu.) Agricola-verkko.
*Anja Kervanto Nevanlinnan muistokirjoitus Helsingin Sanomissa
Meksikon ja Yhdysvaltain suhteet

**Meksikon ja Yhdysvaltain suhteilla** tarkoitetaan Amerikan yhdysvaltojen ja Meksikon yhdysvaltojen kahdenvälisiä suhteita. Valtiot jakavat maa- ja merirajan Pohjois-Amerikassa.

Meksiko ja Yhdysvallat ovat allekirjoittaneet useita sopimuksia, kuten Gadsdenin oston ja Pohjois-Amerikan vapaakauppasopimuksen. Molemmat maat ovat mukana kansainvälisissä yhteisöissä, kuten Amerikan valtioiden järjestössä ja Yhdistyneissä kansakunnissa.

1800-luvun lopulta lähtien valtioilla on ollut läheiset suhteet. Tähän aikaan Meksiko avattiin yhdysvaltalaisille investoinneille. Yhdysvalloilla oli tärkeä rooli Meksikon vallankumouksessa vuosina 1910–1920.

Maitten pitkä maaraja tekee alueen rauhasta tärkeän Yhdysvaltain kansalliselle turvallisuudelle. Yhdysvallat on Meksikon tärkein kauppakumppani, ja Meksiko Yhdysvaltain kolmanneksi tärkein. Vuonna 2010 Meksikon vienti oli 309,6 miljardia dollaria, josta noin yksi kolmasosa meni Yhdysvaltoihin.

Miljoona yhdysvaltalaista asuu Meksikossa, ja meksikolaiset ovat suurin maahanmuuttajaryhmä Yhdysvalloissa. Maitten välinen laiton maahanmuutto ja huumekauppa ovat johtaneet hallintojen erimielisyyksiin, mutta myös yhteistyöhön.

Meksiko tuomitsi syyskuun 11. päivän terroriteot ja antoi hyväntekeväisyyslahjoituksia Yhdysvalloille Hurrikaani Katrinan jälkeen. Maa on kuitenkin yrittänyt olla puoleeton kansainvälisissä kiistoissa. Meksiko ei osallistunut terrorisminvastaiseen sotaan tai Irakin sotaan. Maa vetäytyi  Inter-American Treaty of Reciprocal Assistance -sopimuksesta vuonna 2002. Meksiko tuki kuitenkin Yhdysvaltoja vuoden 2011 sotilasinterventiossa Libyan sisällissodan aikana.

## Lähteet
### Viitteet

## Aiheesta muualla
Afétes

**Afétes** () on Kreikan kylä sekä samanniminen Nótio Pílion kunnan kunnallisyksikkö (Δημοτική Ενότητα Αφετών, *Dimotikí Enótita Afetón*) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 1&nbsp;746 ja varsinaisen Afétesin kylän väkiluku 339 (vuonna 2011).

Afétesin kylä sijaitsee Pílion niemimaalla linnuntietä noin 23 kilometriä kaakkoon Vóloksesta. Afétesin kunnallisyksikkö käsittää alueen Nótio Pílion kunnan pohjoisosissa. Afétes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótio Pílion kunnaksi yhdessä Argalastín, Miliésin, Sipiádan ja Tríkerin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Afétesin kunnallisyksikkö muodostuu seuraavista kyläyhdyskunnista ja asutuksista:

## Lähteet
Aíthikes

**Aíthikes** (; virallisesti Δημοτική Ενότητα Αιθήκων, *Dimotikí Enótita Aithíkon*) on yksi Pýlin kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 1&nbsp;022 (vuonna 2011).

Aíthikesin kunnallisyksikkö käsittää Pýlin kunnan pohjoisosan. Sen suurin asutus on Elátin kylä. Aíthikes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Gómfoin, Myrófyllon, Neráidan, Piáleian ja Píndoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aíthikesin kunnallisyksikkö muodostuu seuraavista kyläyhdyskunnista ja asutuksista:

## Lähteet
Ampelákia

**Ampelákia** (; myös *Ambelákia*) voi viitata seuraaviin paikkoihin Kreikassa:

* Ampelákia, kylä ja Témpin kunnan kunnallisyksikkö Lárisan alueyksikössä Thessalian alueella
* Ampelákia, kaupunki ja Salamiin kunnan kunnallisyksikkö Salamiin saarella, Saarten alueyksikössä Attikan alueella
Ampelákia (Lárisa)

**Ampelákia** (; myös *Ambelákia*) on Kreikan kylä sekä samanniminen Témpin kunnan kunnallisyksikkö (Δημοτική Ενότητα Αμπελακίων, *Dimotikí Enótita Ampelakíon*) ja entinen itsenäinen kyläkunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 451 ja varsinaisen Ampelákian kylän väkiluku 388 (vuonna 2011).

Ampelákian kylä sijaitsee linnuntietä noin 27 kilometriä pohjoiskoilliseen Lárisasta. Ampelákian kunnallisyksikkö käsittää alueen Témpin kunnan keskiosissa. Ampelákia oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Témpin kunnaksi yhdessä Gónnoin, Káto Ólympoksen, Makrychórin ja Néssonaksen kanssa, jolloin se muuttui uuden kunnan kunnallisyksiköksi.

## Kunnallisyksikön osat
Ampelákian kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Anávra

**Anávra** () on Kreikan kylä sekä samanniminen Almyróksen kunnan kunnallisyksikkö (Δημοτική Ενότητα Ανάβρας, *Dimotikí Enótita Anávras*) ja entinen itsenäinen kyläkunta. Se sijaitsee Magnesian alueyksikössä Thessalian alueella. Kylän ja kunnallisyksikön väkiluku on 584 (vuonna 2011).

Anávran kylä sijaitsee Óthrys-vuoren luoteispuolella linnuntietä noin 23 kilometriä koilliseen Lamíasta. Anávran kunnallisyksikkö käsittää alueen Almyróksen kunnan länsiosassa. Anávra oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Almyróksen kuntaan yhdessä Pteleóksen ja Soúrpin kanssa, jolloin se muuttui uuden kunnan kunnallisyksiköksi.

## Lähteet
Anatolikí Argithéa

**Anatolikí Argithéa** (; virallisesti Δημοτική Ενότητα Ανατολικής Αργιθέας, *Dimotikí Enótita Anatolikís Argithéas*) on yksi Argithéan kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 908 (vuonna 2011).

Anatolikí Argithéa eli ”Itäinen Argithéa” käsittää nimensä mukaisesti Argithéan kunnan itäosan. Kunnallisyksikön suurin asutus on Petrochórin kylä. Anatolikí Argithéa oli itsenäinen kunta vuoden 2010 loppuun saakka nimellä *Athamánes* (Αθαμάνες). Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Argithéan kuntaan yhdessä Achelóoksen kanssa, jolloin se muuttui uuden kunnan kunnallisyksiköksi uudella nimellään.

## Kunnallisyksikön osat

Anatolikí Argithéan kunnallisyksikkö muodostuu seuraavista kyläyhdyskunnista ja asutuksista:

## Lähteet
Antichásia (kunnallisyksikkö)

**Antichásia** (; virallisesti Δημοτική Ενότητα Αντιχασίων, *Dimotikí Enótita Antichasíon*) on yksi Elassónan kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 3&nbsp;584 (vuonna 2011).

Antichásian kunnallisyksikkö käsittää alueen Elassónan kunnan länsiosassa. Se on saanut nimensä seudun Antichásia-vuorista. Kunnallisyksikön suurin asutus on Kranéan kaupunki. Antichásia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Karyán, Livádin, Ólympoksen, Potamián, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Antichásian kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Ampelónas

**Ampelónas** (, ) on Kreikan kaupunki sekä samanniminen Týrnavoksen kunnan kunnallisyksikkö (Δημοτική Ενότητα Αμπελώνος/Αμπελώνα, *Dimotikí Enótita Ampelónos/Ampelóna*) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 8&nbsp;055 ja varsinaisen Ampelónaksen kaupungin väkiluku 6&nbsp;083 (vuonna 2011).

Ampelónaksen kaupunki sijaitsee lähellä Titarísios- ja Pineiós-jokien yhtymäkohtaa linnuntietä noin 13 kilometriä pohjoisluoteeseen Lárisasta. Ampelónaksen kunnallisyksikkö käsittää Týrnavoksen kunnan itäosan. Ampelónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Týrnavoksen kuntaan, jolloin se muuttui uuden kunnan kunnallisyksiköksi.

## Kunnallisyksikön osat

Ampelónaksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Arménio

**Arménio** (, ) on Kreikan kylä sekä samanniminen Kilelérin kunnan kunnallisyksikkö (Δημοτική Ενότητα Αρμενίου, *Dimotikí Enótita Armeníou*) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2&nbsp;096 ja varsinaisen Arménion kylän väkiluku 756 (vuonna 2011).

Arménion kylä sijaitsee linnuntietä noin 25 kilometriä luoteeseen Vóloksesta ja noin 30 kilometriä kaakkoon Lárisasta. Arménion kunnallisyksikkö käsittää alueen Kilelérin kunnan itäosassa. Arménio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kilelérin kuntaan yhdessä Krannónaksen, Níkaian ja Platýkampoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Arménion kunnallisyksikkö muodostuu seuraavista kyläyhdyskunnista ja asutuksista:

## Lähteet
Chásia (Tríkala)

**Chásia** (; virallisesti Δημοτική Ενότητα Χασίων, *Dimotikí Enótita Chasíon*) on yksi Metéoran kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2&nbsp;861 (vuonna 2011).

Chásian kunnallisyksikkö käsittää Metéoran kunnan pohjoisosan. Se on saanut nimensä seudun Chásia-vuoresta. Kunnallisyksikön suurin asutus on Asprokklisián kylä. Chásia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Kastanián, Kleinón, Malakásin, Tymfaían ja Vasilikín kanssa, jolloin se muuttui uuden kunnan kunnallisyksiköksi.

Thessalian Chásian kunnallisyksikköä ei tule sekoittaa Chásian kunnallisyksikköön Länsi-Makedonian alueella.

## Kunnallisyksikön osat

Chásian kunnallisyksikkö muodostuu seuraavista kyläyhdyskunnista ja asutuksista:

## Lähteet
Muhoksen hautausmaa

**Muhoksen hautausmaa** hautausmaa, joka sijaitsee Oulujoen ja Muhosjoen risteyksessä Kirkkosaaressa. Nimi viitannee siihen, että saaressa on perimätiedon mukaan sijainnut vaatimaton puukirkko jo keskiajalla. Muhoksen nykyinen kirkko on järjestyksessään Muhoksen kolmas kirkko ja se on valmistunut vuonna 1634. Kirkko sijaitsee lyhyen matkan päässä hautausmaasta Oulujoen varrella. Kirkko on Suomen vanhin ympärivuotisessa käytössä oleva puukirkko. Hautausmaan lisäksi Kirkkosaaressa on uimaranta, venesatama, pururata, vedenpuhdistamo sekä muutama omakotitalo. Kirkkosaaressa sijaitsi myös Metsäntutkimuslaitoksen tilat, mutta toiminta siirtyi Ouluun vuonna 2012.  

## Hautausmaan historia

Kirkkosaareen hautausmaa perustettiin vuonna 1808, kun kirkon ympäristöön hautaaminen alkoi käydä mahdottomaksi. Alkuun vainajat haudattiin uudelle hautausmaalle hyvin vapaasti, miten vain omaiset tahtoivat haudat kaivaa. Kirkkosaaren hautausmaata alettiin hoitamaan virallisesti vasta, kun kirkkotarhaan hautaaminen loppui kokonaan. Vuonna 1897 seurakunta perusti erityisen hautausmaanvartija-haudankaivajan viran ja hautaaminen siirtyi omaisilta hänen vastuulleen.  Arkkuhautaus oli tunnettu säätyläisten piirissä jo 1700-luvulla, mutta tavallisen kansan pariin tapa yleistyi vasta 1800-luvulla. Alkuun vainajat kuljetettiin Kirkkosaareen pienellä lautalla. 1930-luvulta vuoteen 1953 vainajien kuljetukseen käytettiin venettä. Silta Kirkkosaaren ja mantereen välille saatiin vuonna 1953. 

## Tunnettuja hautoja

Hautausmaalla sijaitsee arkkitehti Juha Palovaaran suunnittelema muualle haudattujen muistomerkki vuodelta 2002. Merkittävien muhoslaisten henkilöiden hautoja ovat muun muassa ensimmäisenä pappina haudattu Niles Pietari Cajaner (1763–1812), kanttori Juho Nurmi (1879–1938), Laitasaaren rukoushuoneen perustaja Kaisa Heikkinen (1862–1952), taiteilija Martti Tarvainen (1860–1951) ja Sentenced-yhtyeen kitaristi Miika Tenkula (1974–2009). Hautausmaalla on myös Pohjolan Poikakodin oppilaiden hautamuistomerkki sekä Päivärinteen parantolassa kuolleiden muistomerkki. Hautausmaan itäpäädyssä sijaitsee ortodoksinen hautausmaa. 

## Luonto

Muhoksen hautausmaan luontoa pidetään kauniina. Maaperä on hiekkavoittoinen ja puusto suurten mäntyjen hallitsemaa. Hautausmaalla kasvaa runsaasti saniaisia.    

## Lähteet
* Marja-Kaisa Heikkinen 2016. Wanhaa Muhosta – Kotiseutukävely Korilanmäeltä Kirkkosaareen. 
* Muhoksen seurakunta
* Ranta, Raimo. http://www.tunturisusi.com/muhoksenseurakunta/palveluskunta.htm (haettu 23.4.2018)
* http://www.muhoksenseurakunta.fi/toimitilat/seurakunnan_kirkko/  (haettu 23.4.2018)
* https://yle.fi/uutiset/3-5641221 (haettu 23.4.2018)
Enippéas

**Enippéas** (, myös Ενιπέας, *Enipéas*; virallisesti Δημοτική Ενότητα Ενιππέα/Ενιπέα, *Dimotikí Enótita Enippéa/Enipéa*) on yksi Fársalan kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 3&nbsp;213 (vuonna 2011).

Enippéaksen kunnallisyksikkö käsittää Fársalan kunnan länsiosan. Se on saanut nimensä alueen Enipéas-joesta. Kunnallisyksikön suurin asutus on Stavróksen kylä. Enippéas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fársalan kuntaan yhdessä Narthákin ja Polydámantaksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Enippéaksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Etelä-Afrikan ja Yhdysvaltain suhteet

**Etelä-Afrikan ja Yhdysvaltain suhteilla** tarkoitetaan Amerikan yhdysvaltojen ja Etelä-Afrikan tasavallan kahdenvälisiä suhteita. Yhdysvalloilla on suurlähetystö Pretoriassa ja Etelä-Afrikalla on Washington DC:ssä.

Vuonna 2012 tehdyn U.S. Global Leadership -raportin mukaan 76 prosenttia eteläafrikkalaisista hyväksyi Yhdysvaltain globaalin johtajuuden. 15 prosenttia olivat sitä vastaan ja 9 prosenttia ei osannut sanoa.

98 000 eteläafrikkalaista asui Yhdysvalloissa vuonna 2017.

## Lähteet
### Viitteet

## Aiheesta muualla
Estiaiótida

**Estiaiótida** (, ; virallisesti Δημοτική Ενότητα Εστιαιώτιδας, *Dimotikí Enótita Estiaiótidas*) on yksi Tríkalan kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2&nbsp;729 (vuonna 2011).

Estiaiótidan kunnallisyksikkö käsittää alueen Tríkalan kunnan eteläosissa. Se on nimetty antiikin aikaisen Hestiaiotiin eli Histiaiotiin alueen mukaan. Kunnallisyksikön suurin asutus on Megalochórin kylä. Estiaiótida oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Faloreían, Kallídendron, Kóziakaksen, Megála Kalývian, Paliókastron ja Paralithaíoin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Estiaiótidan kunnallisyksikkö muodostuu seuraavista kyläyhdyskunnista ja asutuksista:

## Lähteet
Aspropótamos (Tríkala)

**Aspropótamos** (; virallisesti Δημοτική Ενότητα Ασπροποτάμου, *Dimotikí Enótita Aspropotámou*) on yksi Metéoran kunnan kunnallisyksiköistä ja entinen itsenäinen Kreikan kyläkunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 419 (vuonna 2011).

Aspropótamoksen kunnallisyksikkö käsittää Metéoran kunnan länsiosan. Se on saanut nimensä Achelóos- eli Aspropótamos-joesta. Kunnallisyksikön suurin asutus on Agía Paraskevín kylä. Aspropótamos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Chásian, Kastanián, Kleinón, Malakásin, Tymfaían ja Vasilikín kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aspropótamoksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Gómfoi

**Gómfoi** () on Kreikan kylä sekä samanniminen Pýlin kunnan kunnallisyksikkö (Δημοτική Ενότητα Γόμφων, *Dimotikí Enótita Gómfon*) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 4&nbsp;782 ja varsinaisen Gómfoin kylän väkiluku 962 (vuonna 2011).

Gómfoin kylä sijaitsee linnuntietä noin 12 kilometriä lounaaseen Tríkalasta. Se on saanut nimensä antiikin ajan Gomfoin kaupungista. Gómfoin kunnallisyksikkö käsittää Pýlin kunnan itäosan. Gómfoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Aíthikesin, Myrófyllon, Neráidan, Piáleian ja Píndoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Gómfoin kunnallisyksikkö muodostuu seuraavista kyläyhdyskunnista ja asutuksista:

## Lähteet
Gónnoi

**Gónnoi** () on Kreikan kylä sekä samanniminen Témpin kunnan kunnallisyksikkö (Δημοτική Ενότητα Γόννων, *Dimotikí Enótita Gónnon*) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2&nbsp;462 ja varsinaisen Gónnoin kylän väkiluku 1&nbsp;909 (vuonna 2011).

Gónnoin kylä sijaitsee linnuntietä noin 27 kilometriä pohjoiseen Lárisasta. Se on saanut nimensä antiikin ajan Gonnoksen eli Gonnoin kaupungista. Gónnoin kunnallisyksikkö käsittää Témpin kunnan luoteisosan. Gónnoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Témpin kunnaksi yhdessä Ampelákian, Káto Ólympoksen, Makrychórin ja Néssonaksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Gónnoin kunnallisyksikkö muodostuu seuraavista kyläyhdyskunnista ja asutuksista:

## Lähteet
Itamós

**Itamós** () on Kreikan kylä sekä samanniminen Kardítsan kunnan kunnallisyksikkö (Δημοτική Ενότητα Ιτάμου, *Dimotikí Enótita Itámou*) ja entinen itsenäinen kunta. Se sijaitsee Kardítsan alueyksikössä Thessalian alueella. Koko kunnallisyksikön väkiluku on 2&nbsp;657. Varsinainen Itamóksen kylä on asumaton (vuonna 2011).

Itamóksen kylä sijaitsee linnuntietä noin 19 kilometriä lounaaseen Kardítsasta. Itamóksen kunnallisyksikkö käsittää Kardítsan kunnan lounaisosan. Sen suurin asutus on Kallíthiron kylä. Itamós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kardítsan kuntaan yhdessä Kallifónin, Kámpoksen ja Mitrópolin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Itamóksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Luomirakkula

**Luomirakkula** eli **chalazion** on silmäluomessa oleva rakkula, joka johtuu tukkeutuneen talirauhasen tulehtumisesta. Se kehittyy vähitellen ja usein häviää itsekseen muutamassa kuukaudessa. Joissakin tapauksissa luomirakkulaa voi hoitaa kotona lääkärin ohjeiden mukaisesti, mutta se voi myös vaatia esimerkiksi antibioottivoiteen. Kolmen kuukauden jälkeen voidaan harkita kirurgista avausta, joka aikuisille tehdään paikallispuudutuksessa.

## Lähteet

## Aiheesta muualla
Kámpos (Kardítsa)

**Kámpos** (; virallisesti Δημοτική Ενότητα Κάμπου, *Dimotikí Enótita Kámpou*) on yksi Kardítsan kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 4&nbsp;255 (vuonna 2011).

Kámpoksen kunnallisyksikkö käsittää Kardítsan kunnan koillisosan. Sen suurin asutus on Makrychórin kylä. Kámpos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kardítsan kuntaan yhdessä Itamóksen, Kallifónin ja Mitrópolin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kámpoksen kunnallisyksikkö muodostuu seuraavista kyläyhdyskunnista ja asutuksista:

## Lähteet